ವಿದ್ಯುತ್ ಹರಿದು ಗೃಹಿಣಿ ಸಾವು ಹೊಸಪೇಟೆ: ವಿದ್ಯುತ್ ಹರಿದು ಇಲ್ಲಿನ ಮ್ಯಾಸಕೇರಿ ನಿವಾಸಿ, ಗೃಹಿಣಿ ಸತ್ಯಮ್ಮ ರಾಜು 30 ಗುರುವಾರ ಮೃತಪಟ್ಟಿದ್ದಾರೆ. ಸತ್ಯಮ್ಮ ಹಾಗೂ ಅವರು ಕುಟುಂಬದವರು ತಗಡಿನ ಶೀಟಿನ ಮನೆಯಲ್ಲಿ ವಾಸವಾಗಿದ್ದಾರೆ. ಅವರ ಮನೆಗೆ ವಿದ್ಯುತ್ ಸಂಪರ್ಕ ಇಲ್ಲ. ಮನೆ ಬಳಿಯಿಂದ ಹಾದು ಹೋಗಿರುವ ಕಂಬಕ್ಕೆ ವೈರ್ ಹಾಕಿ ವಿದ್ಯುತ್ ವ್ಯವಸ್ಥೆ ಮಾಡಿಕೊಂಡಿದ್ದಾರೆ. ವೈರ್ ಸವೆದು ಅದರ ತಂತಿ ಹೊರಬಂದದ್ದರಿಂದ ತಗಡಿನಲ್ಲಿ ವಿದ್ಯುತ್ ಹರಿದಿದೆ. ಸತ್ಯಮ್ಮ ಅವರು ಗುರುವಾರ ತಗಡಿನ ಮೇಲೆ ಹಾಕಿದ್ದ ಬಟ್ಟೆಗಳನ್ನು ತೆಗೆಯಲು ಹೋಗಿದ್ದಾರೆ. ಈ ವೇಳೆ ವಿದ್ಯುತ್ ಪ್ರವಹಿಸಿದ್ದರಿಂದ ಅವರು ಸ್ಥಳದಲ್ಲೇ ಮೃತಪಟ್ಟಿದ್ದಾರೆ ಎಂದು ಪೊಲೀಸರು ತಿಳಿಸಿದ್ದಾರೆ. ಪಟ್ಟಣ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ.